ལོའི་ལོ་སྨད་དུ།ཨ་སྨྱོན་བཀྲ་ཤིས་དོན་གྲུབ་ནི་མཚོ་སྔོན་ཞིང་ཆེན་རྩོམ་པ་པོ་མཐུན་ཚོགས་ཀྱིས་འོས་སྦྱོར་གནང་བ་ལྟར།པེ་ཅིང་གི་ལུའུ་ཞུན་རྩོམ་རིག་སློབ་གླིང་གི་སྐབས་ཉེར་གཅིག་པའི་གཞོན་དར་རྩོམ་པ་པོ་མཐོ་རིམ་དཔྱད་གླེང་འཛིན་གྲྭར་ཞུགས་ཏེ།རྒྱལ་ཡོངས་ཀྱི་ཞིང་ཆེན་སོ་སོ་ནས་ཕེབས་པའི་རྩོམ་པ་པོ་ཞེ་བརྒྱད་དང་ལྷན་དུ།ཆེད་མཁས་པ་མང་པོོས་རྩོམ་རིག་གཙོ་བྱས་བསླབ་བྱ་སྣ་ཚོགས་ཀྱི་འཆད་ཁྲིད་མཛད་པར་ཞིབ་ཏུ་ཉན་ཏེ།རང་ངོས་ཀྱི་ལྟ་རྒྱ་ཐོས་རྒྱ་ཇེ་ཆེར་གཏོང་བའི་ཐད་འབད་པ་ལྷུར་ལེན་བྱས།དུས་མཚུངས་སུ་ཁོས་སློབ་གླིང་དེ་རུ་རྩོམ་འཕྲོར་ལུས་པའི་སྒྲུང་འབྲིང་བློ་མང་དོན་གྲུབ།ཅེས་པ་མཇུག་གྲུབ་པར་མཛད་ཐོགདཔྱད་རྩོམ་བོད་ཀྱི་སྒྲུང་གཏམ་གསར་རྩོམ་གྱི་གནས་བབ་དང་དེའི་ཆུ་ཚད་མཐོར་འདེགས་གཏོང་བའི་ཐབས་ལམ་སྐོར་གླེང་བ།ཞེས་པའང་རྫོགས་པར་བྱས་ནས།ཀྲུང་དབྱང་མི་རིགས་སློབ་གླིང་དུ་འཆད་ཁྲིད་གནང་བར་སློབ་བུ་མང་པོས་དགའ་བསུ་ཐོབ།གཞན་དུ་ལོ་མཇུག་དེར་མཚོ་སྔོན་ཞིང་ཆེན་རྩོམ་པ་པོ་མཐུན་ཚོགས་ཀྱིས་སྐབས་བདུན་པའི་རྩོམ་པ་པོའི་འཐུས་མི་ཚོགས་ཆེན་བསྡུས་པར།ཁོ་རང་གསར་དུ་མཐུན་ཚོགས་དེའི་ཀྲུའུ་ཞི་གཞོན་པར་བདམས་ཐོན་བྱུང་ལ།ལོ་འདི་དག་རིང་དེ་གའི་འབྲེལ་ཡོད་མགོ་ཁྲི་དང་ལས་བྱེད་མི་སྣ་ཚོར་མཉམ་འབྲེལ་གྱིས་ཚོགས་མི་བསྡུ་བ་དང་།སློབ་སྦྱོང་ལ་མངགས་གཏོང་བྱེད་པ།འབྲེལ་ཡོད་རྣམ་གྲངས་བརྩོན་ལེན་བཅས་ཀྱི་ལས་ཀ་སྐོར་ཞིག་བསྒྲུབས་དང་སྒྲུབ་བཞིན་མཆིས།